
H O T Ă R Â R E A Nr.74
 Din 25 mai 2021
Pentru soluţionarea cererii d-nei Rezmeveş Ioana – Andreea, cu domiciliul în localitatea Beznea, nr.689, judeţul Bihor, prin care solicită acordarea unui ajutor de urgență.


Având în vedere:

- cererea d-nei Rezmeveş Ioana – Andreea, cu domiciliul în localitatea Beznea, nr.689, judeţul Bihor, prin care solicită acordarea unui ajutor de urgență pentru acoperirea unor cheltuieli cu tratamentul medical.

- ancheta socială întocmită de Compartimentul de asistenţă socială din care rezultă că petenta este însărcinată şi pe parcursul sarcinii au apărut complicaţii ca urmare a unei afecţiuni renale, iar în urma investigaţiilor făcute s-a constatat că aceasta va persista pe toată perioada sarcinii şi din cauza căreia susnumita va avea nevoie de tratament adecvat, însă costurile sunt ridicate iar familia nu îşi permite achitarea lor în întregime, deoarece singurul venit stabil este ajutorul social al soţului Rezmeveş Sorin.
- referatul de aprobare inițiat de primarul comunei Bratca, înregistrat sub nr.1551/12.05.2021 prin care se propune analizarea documentelor prezentate de d-na Rezmeveş Ioana – Andreea, cu domiciliul în localitatea Beznea, nr.689, judeţul Bihor, privind acordarea unui ajutor de urgență pentru acoperirea unor cheltuieli cu tratamentul medical necesar.
- raportul de specialitate nr.1552/12.05.2021 al Compartimentului asistență socială pentru soluţionarea cererii d-nei Rezmeveş Ioana – Andreea, cu domiciliul în localitatea Beznea, nr.689, judeţul Bihor, prin care solicită acordarea unui ajutor de urgență.

- avizele comisiilor de specialitate din cadrul Consiliului local al comunei Bratca.
Ţinând seama de prevederile:

- art.28 alin.2) și alin.4-5) din Legea nr.416/2001 privind venitul minim garantat, cu modificările și completările ulterioare.

- art.41-48 din H.G nr.50/2011 pentru aprobarea Normelor metodologice de aplicare a prevederilor Legii nr.416/2001 privind venitul minim garantat.

- art.129 alin.2) lit.d), alin.7) lit.b), alin.14) din O.U.G nr.57/2019 privind Codul administrativ, cu modificările și completările ulterioare.

- Regulamentul privind stabilirea criteriilor de acordare a ajutoarelor de urgență conform prevederilor Legii nr.416/2001 privind venitul minim garantat, cu modificările şi completările ulterioare și a prestațiilor financiare excepționale conform prevederilor Legii nr.272/2004 privind protecţia şi promovarea drepturilor copilului, republicată, cu modificările şi completările ulterioare, aprobat prin H.C.L nr.56/24.04.2017.
 In baza prevederilor art.139 alin.1) și art.196 alin.1) lit.a) din O.U.G nr.57/2019 privind Codul administrativ, cu modificările și completările ulterioare.
Cu 11 voturi pentru, 0 abțineri și 0 voturi împotrivă.
                              CONSILIUL LOCAL AL COMUNEI BRATCA  H O T Ă R Ă Ş T E :

Art.1 - Se aprobă acordarea unui ajutor de urgenţă în suma de 5000 lei, familiei d-nei Rezmeveş Ioana – Andreea, cu domiciliul în localitatea Beznea, nr.689, judeţul Bihor, pentru acoperirea unor cheltuieli cu tratamentul medical necesar.
Art.2 - Prezenta hotărâre se comunică cu Instituţia Prefectului Judeţului Bihor, Primarul comunei Bratca, d-na Rezmeveş Ioana – Andreea , Compartimentul asistență socială, Biroul financiar-contabil și administrativ, dosarul de şedinţă.


Art.3 - Cu ducerea la îndeplinire a prezentei hotărâri se încredinţează Biroul financiar-contabil și administrativ din cadrul Primăriei Comunei Bratca.

